**Peterd Község Önkormányzat Képviselő-testületének 1/2021. (I.31.) önkormányzati rendelete** **a közművelődésről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Katv.) 46. § (4) bekezdésében foglaltak szerint Peterd Község Önkormányzat képviselő-testületének hatáskörében Peterd község polgármestereként Magyarország Alaptörvényének 32. cikk (1) bekezdés a) pontjában foglalt jogalkotói hatáskörömben, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában foglalt feladatkörben eljárva, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. §-ában kapott felhatalmazás alapján a következő rendeletet alkotom:

**I. ÁLTALÁNOS RENDELKEZÉSEK**

1. **Alapelvek**

**1.§** Peterd Község Önkormányzata (a továbbiakban: Önkormányzat) a közművelődési tevékenység szabályozása során arra törekszik, hogy megőrizze a község történeti, néprajzi hagyományait, kulturális értékeit, biztosítsa a helyi társadalom kulturális szükségleteinek kielégítését. Meghatározza a közművelődési feladatok ellátásának formáit, támogassa az önszerveződő közösségeket és így lehetőséget biztosítson a település polgárainak a  közművelődéshez való jogának gyakorlására.

**2.§** Az Önkormányzat az alapelvek érvényesülésének biztosítása érdekében az alábbi célokat fogalmazza meg:

1. a közösségi művelődés színterének és infrastruktúrájának biztosítása,
2. a lakosság élet- és munkakörülményeinek javítása,
3. felnőttoktatás és iskolai rendszerű képzést kiegészítő, képességfejlesztő lehetőségek biztosítása, humánerőforrás-fejlesztés,
4. a település hagyományainak ápolása, a lokálpatriotizmus erősítése, a helyi értékek megőrzése,
5. a községünkben letelepült nem magyar anyanyelvűek részére nemzetiségi lét, a kultúra értékeinek megőrzése, megismertetése, gazdagítása,
6. az ifjúság kulturális életének, művelődési kezdeményezéseinek támogatása. Az időskorú népesség közművelődési lehetőségeinek biztosítása, közösségi életének támogatása.
7. amatőr művészeti csoportok, műhelyek, alkotótáborok létesítése, a helyi alkotóművészek támogatása,
8. a település természeti, környezeti, kulturális, művészeti és tudományos közösségi értékeinek közismertté tétele, találkozók, fesztiválok, kiállítások rendezése, a testvértelepülések kultúrájának bemutatása, a kulturális turizmus támogatása,
9. a helyi kulturális nyilvánosság elősegítése a médiákban.
10. **A rendelet hatálya**

**3.§** E rendelet hatálya kiterjed:

1. a helyi közművelődési tevékenységekben résztvevő, az Önkormányzat illetékességi területén életvitelszerűen tartózkodó magánszemélyekre,
2. az Önkormányzat közösségi színtereire (a továbbiakban: közösségi színtér)
3. az önkormányzati rendelet által szabályozott közművelődési megállapodással vagy más úton támogatott intézményekre, azok fenntartóira és működtetőire, (civil) szervezetekre, vállalkozásokra, gazdasági társaságokra, a közművelődési tevékenységek résztvevőire.

**II. AZ ÖNKORMÁNYZAT KÖZMŰVELŐDÉSI ALAPSZOLGÁLTATÁSAI**

**4.§** (1) Az Önkormányzat a Kultv. 76. § (3) bekezdés a) pontjában szereplő művelődő közösségek létrejöttének elősegítése, működésük  támogatása, fejlődésük segítése, a közművelődési tevékenységek és a művelődő közösségek számára helyszín biztosítása közművelődési alapszolgáltatást biztosítja a következők szerint:

a) a rendszeres és alkalomszerű művelődési vagy közösségi tevékenység végzésének helyszíne a Művelődési ház (7766. Peterd, Fő u.66.) közösségi színtér,

b) a közösségi színtér díjmentes használatát,

c) a művelődő közösségek számára bemutatkozási lehetőségeket teremt a község rendezvényeken, valamint a partnertelepülések programjain,

d) fórumot szervez a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

(2) Az Önkormányzat a közművelődési alapszolgáltatások megszervezéséhez készített szolgáltatási tervet a 20/2018. (VII. 9.) EMMI rendelet 3. § (1) bekezdése alapján tárgyév március 1-jéig fogadja el.

1. **Az Önkormányzat kiemelten támogatandó rendezvényei, fórumai**

**5.§** Az Önkormányzat kiemelten támogatandó rendezvényei:

**-** Nemzeti ünnepekhez kapcsolód megemlékezések

**-** Húsvéti Katicakereső gyerekeknek

**-** Nyári unaloműző tábor gyerekeknek

- Falunap

- Nyugdíjas eset

- Karácsonyi party gyerekeknek

**III. AZ ÖNKORMÁNYZAT KÖZMŰVELŐDÉSI FELADATAINAK ELLÁTÁSI FORMÁJA, MÓDJA**

**6.§** Az Önkormányzat kötelező közművelődési feladatait a Peterd, Fő u. 66. szám alatti Közösségi Színtér (Művelődési Ház) működtetésével látja el.

**7.§** (1) Az Önkormányzat egyes közművelődési feladatainak ellátásában a az alábbi intézményeket és szervezeteket vonhatja be:

1. a községi önkormányzat nem közművelődési alapfeladatait ellátó intézményeit,
2. a községben működő közgyűjteményeket,
3. az önkormányzat területén működő közművelődési célú társadalmi és civil szervezeteket, egyházi szervezeteket,
4. az önkormányzat területén működő közművelődési tevékenységkörű vállalkozásokat, gazdasági társaságokat.

(2)  Az Önkormányzat e rendelet 7. § (1) bekezdésében szereplő intézményekkel és szervezetekkel e rendeletben meghatározott közművelődési feladatok megvalósítására közművelődési és együttműködési megállapodást köthet.

**8.§** (1) A törvény és jelen rendelet által meghatározott közművelődési feladatokkal kapcsolatos alapítói, fenntartói és más jogköröket a képviselő-testület, illetve átruházott hatáskörben a polgármester gyakorolja.

(2) A képviselő-testület

1. Meghatározza az általa határozattal kijelölt közösségi színtér feladatait, használati szabályait és működésük rendjét, ellenőrzi azok hatályosulását.
2. Meghatározza az Önkormányzat tárgyévi költségvetésében a közösségi színtér fenntartására elkülönített előirányzatot.
3. Jóváhagyja az éves közművelődési szolgáltatási tervet.
4. Ellátja a közösségi színterek fenntartásával, irányításával kapcsolatos más jogszabályokban meghatározott feladatokat.
5. A közösségi színterek fenntartójaként biztosítja, hogy a településen a lakosság önszerveződő közösségei megfelelő rendszerességgel és időtartamban vehessék igénybe szolgáltatásaikat.
6. Engedélyezi a közösségi színterek rendeletben meghatározott céloktól eltérő célra történő átmeneti igénybevételét.
7. Biztosítja a közösségi színterek fenntartásához szükséges szervezeti, személyi, tárgyi feltételeket.
8. Különös figyelmet fordít a közösségi színterekkel kapcsolatos tartalmi munkájára – különös tekintettel a kötelező feladatok ellátására – és éves beszámoló keretében értékeli azt.

(3) A polgármester közreműködésével kapcsolatos feladatok:

1. Közreműködik a könyvtári, levéltári, muzeális emlékek védelmével összefüggő közművelődési feladatok ellátásában, a közösségi kulturális hagyományok, művészeti önszerveződések és művészeti alkotó munkát szolgáló kulturális célok megvalósításában.
2. Ellenőrzi a közművelődési tárgyú képviselő-testületi döntések végrehajtását.
3. Ellenőrzi jelen önkormányzati rendelet hatályosulását, a legalább öt évenkénti felülvizsgálatát, részt vesz az önkormányzati rendeletben meghatározott feladatok végrehajtásának ellenőrzésében.
4. Javaslatot tesz a közművelődési feladatok ellátásának formáira, részt vesz a közművelődési célok meghatározásában.
5. **A közművelődési feladatellátás finanszírozási formái**

**9.§** (1)  Az Önkormányzat a közösségi színterek éves önkormányzati támogatásának mértékét a mindenkori költségvetési rendeletben határozza meg.

(2) Az Önkormányzat a kötelező önkormányzati közművelődési feladatok megvalósulásában résztvevő szervezetekkel önkormányzati feladatfinanszírozás esetén közművelődési megállapodást köthet.

(3)  A közművelődési megállapodást a képviselő-testület határozattal hagyja jóvá.

(4) Közművelődési megállapodás megkötését a 7. § (1) bekezdésében felsorolt szervezet kezdeményezheti írásban a polgármesternél.

(5) Az önkormányzat közművelődési feladatai ellátása során a kulturális szolgáltatások mind szélesebb körben történő elérése érdekében a lakosság részére közművelődési tevékenysége körében díjmentes szolgáltatásokat biztosít.

(6)  A kiemelten támogatandó rendezvények forrása az állami feladatfinanszírozás, az Önkormányzat mindenkori költségvetése, az abban meghatározott keretösszeg erejéig, valamint pályázatokon elnyert források.

(7) Nyilvános foglalkozások, alkalmi rendezvények idején a közösségi színteret (ideértve annak udvarát is) főszabály szerint bárki látogathatja, szolgáltatásait bárki térítésmentesen igénybe veheti. A használat egyéb módja, mértéke, díja külön határozatban kerül meghatározásra.

**5. A közművelődés személyi, tárgyi, működési feltételei**

**10.§** (1) A 20/2018. (VII. 9.) EMMI rendelet 12.§ (1) bekezdése alapján a közművelődési feladatok ellátásához szükséges szakembereket az önkormányzati fenntartású közösségi színterek esetében a képviselő-testület biztosítja és azt a kötelezően ellátandó feladatokhoz igazodva az éves beszámolóval együtt áttekinti.

(2) Az önkormányzat biztosítja a közösségi színtér előírt nyitva tartását, és az alapszolgáltatások ellátásához szükséges, a 20/2018. (VII. 9.) EMMI rendelet 4. §-ban előírt létesítményi feltételeket, valamint a megfelelő berendezéseket, technikai eszközöket.

**Záró rendelkezések**

**11.§** (1) Ez a rendelet a kihirdetését követő napon lép hatályba.

(2) A rendelet hatálybalépésével egyidejűleg hatályát veszti Peterd Község Önkormányzata Képviselő-testületének a közművelődési feladatok ellátásárólszóló5/2003. (IV.15.) önkormányzati rendelete.

Koskáné Barka Ibolya Csalos Beáta

polgármester jegyző

A rendeletet a polgármester 2021. január 25-én alkotta meg, kihirdetésre került 2021. január 31. napján.

Csalos Beáta

jegyző